Märtsi alguses otsustas Vabariigi Valitsus sõlmida Mitsubishi Corporationiga lepingu 10 miljoni AAU ulatuses saastekvoodi müügiks, et algatada  Eesti elektromobiilsuse programm. Programm koosneb kolmest osast: Sotsiaalministeeriumi poolt võetakse näidiskasutusse 507 Mitsubishi iMiev elektriautot, Majandus- ja Kommunikatsiooniministeeriumi poolt töötatakse välja toetusskeem elektriautode soetamise toetamiseks ning rajatakse riiki kattev elektriautode laadimistaristu. Nii toetusskeemi kui ka infrastruktuuri rajamist hakkab haldama SA KredEx.